Քաղաքապետ Կարեն Գրիգորյանի առաջարկով Էջմիածինը շարունակում է պարտաճանաչ հարկատուներին խրախուսելու քաղաքականությունը: Ելնելով ներկա սոցիալ-տնտեսական վիճակից, նպատակ ունենալով աջակցել բարեխիղճ հարկատուներին եւ հիմք ընդունելով քաղաքապետի առաջարկը, Էջմիածին քաղաքի ավագանու որոշմամբ, մինչեւ 2017 թվականի վերջին աշխատանքային օրը ներառյալ, գույքահարկի եւ հողի հարկի մայր գումարը վճարելու դեպքում քաղաքացին կազատվի նախկինում գոյացած տույժ-տուգանքներից: Պարտաճանաչ հարկատուներին խրախուսելու քաղաքային իշխանության ընդունած որոշումից արդեն իսկ օգտվել են բազմաթիվ քաղաքացիներ: Հարկ է նշել, որ հարկային արտոնություններից օգտվում են նաեւ Հայաստանի Հանրապետության զինված ուժերի եւ այլ զորքերի, ինչպես նաեւ Հայաստանի Հանրապետության միջազգային պայմանագրերով դաշնակից երկրների զինված ուժերում պարտադիր ժամկետային զինվորական ծառայության մեջ գտնվող անձինք, ինչպես նաեւ ծառայության ժամկետի ավարտից հետո ՀՀ զինված ուժերում եւ այլ զորքերում ծառայության անցած անձինք` հասարակական կամ արտադրական նշանակության շինություն չհանդիսացող մեկ շինության մասով, որի հարկման բազան չի գերազանցում 40 միլիոն դրամը, եւ մեկ փոխադրամիջոցի մասով, որի հարկման բազան չի գերազանցում 150 ձիաուժը: